Æskó sendi fulltrúa á Stíl 2008 sem haldin var núna um liðna helgi . Stíll er keppni þar sem keppt er í hárgreiðslu , förðun og fatahönnun . Það er Samfés ( Samtök félagsmiðstöðva á Íslandi ) sem standa fyrir þessari keppni . Það voru fjórar fjörugar hnátur , þær Eva Sigurðardóttir , Steinunn Þóra Aðalsteinsdóttir , Svava Steinarsdóttir og Rakel Ásta Sigurbergsdóttir sem héldu ásamt hinum síunga Sigmundi í menninguna til Reykjavíkur til þess að sýna meistaraverkerkið sem þær höfðu hannað og saumað núna síðustu vikurnar undir dyggri handleiðslu Maddýar Þórðar sem kennir fatahönnun við Grunnskóla Siglufjarðar . Keppendur áttu að hafa framtíðina í huga fyrir þessa keppni og átti hönnunin að tengjast henni á einhvern hátt . Það er skemmst frá því að segja að stúlkurnar náðu stórgóðum árangri , en þær hrepptu 4. sætið . Alls tóku 61 félagsmiðstöð þátt í ár og má þetta því teljast vera mjög góður árangur . Óskum við stúlkunum til hamingju með árangurinn .